**ELEMENTI I KRITERIJI VREDNOVANJA I OCJENJIVANJA U NASTAVI TEHNIČKE KULTURE**

**Učitelj: Marko Gajer**

Tehnička kultura je nastavni predmet u kojem se stječu opća tehničko-tehnološka znanja i razvijaju umijeća primjene ukupno stečenih znanja iz različitih nastavnih predmeta i područja. Pri tome se razvija djelatna sposobnost, radni odgoj i odgovornost učenika. Cilj je nastave tehničke kulture izgraditi djelatni, poduzetnički i stvaralački tehničko-tehnološki način mišljenja te osposobiti učenike za prepoznavanje i korištenje tehničkih tvorevina životnog okružja.

U okviru predmeta Tehnička kultura vrednuju se slijedeći elementi :

**Usvojenost znanja**

**Vježbe i praktični rad**

**Samostalnost i odgovornost**

**Pribor za tehničku kulturu:**

- udžbenik

- radni listovi

- geometrijska bilježnica A4 format (može biti prošlogodišnja bilježnica, ili bilježnica s crtama i desetak praznih listova za tehničko crtanje)

- kutija s radnim materijalima (ostaje u školi)

- pribor za pisanje (olovke HB, H, B i gumica za brisanje)

- pribor za tehničko crtanje (trokuti, ravnalo, šestar, kutomjer)

- škarice i univerzalno ljepilo

- po potrebi pribor koji navede nastavnik

Tehnička kultura se ocjenjuje: usvojenost znanja (usmeno i pismeno ispitivanje), vježbe i praktičan rad (primjena konkretnih znanja i vještina, praktični rad ) i samostalnost i odgovornost (aktivnost, primjena konkretnih znanja i vještina, pribor za tehničku kulturu, preuzimanje obveze izvršenja preuzetih zadaća u skladu sa samostalnosti izvršenja i upravljanja).

**TEHNIČKA KULTURA – 5. do 8. raz. Elementi i kriteriji ocjenjivanja Učitelj: Marko Gajer**

**Školska godina: 2023./2024.**

|  |  |  |  |  |  |  |
| --- | --- | --- | --- | --- | --- | --- |
| **OCJENA** | **USVOJENOST ZNANJA** | **VJEŽBE I PRAKTIČNI RAD** | | | | **SAMOSTALNOST I ODGOVORNOST** |
| **Tehničko crtanje** | **Izrada predmeta** | **Tehnički pokus** | **Vježbe** |
| **NEDOVOLJAN**  **(1)** | Učenik ne zna osnovne pojmove ni uz pomoć učitelja. | Crtež/shema nije napravljena, učenik ne raspoznaje crtež/shemu. | Uradak nije napravljen, učenik nije izradio prezentaciju. | Učenik ne želi raditi, ne reagira na poticaj. | Učenik ne želi raditi ni uz pomoć učitelja. | Potpuno nesamostalno i/ili neprihvatljivo obavlja rad ili ga u potpunosti ne obavlja. |
| **DOVOLJAN**  **(2)** | Učenik se prisjeća osnovnih pojmova uz pomoć učitelja. | Crtež/shema izvedena nepotpuno, neprecizno i neuredno. Učenik prepoznaje samo osnovne elemente crteža/sheme. | Mjere predmeta nisu u granicama toleranicje, uradak nije funkcionalan. | Vježba izvedena nepotpuno, nedostaju elementi obrade rezultata. | Učenik radi uz pomoć i ne uočava greške samostalno. | Pasivno sudjelovanje uz stalnu pomoć učitelja. Prihvaća radni zadatak, ali ga ne obavlja samostalno. |
| **DOBAR**  **(3)** | Učenik poznaje osnovne pojmove. | Crtež izveden uz veći broj nepreciznih mjera, neuredno. Učenik prepoznaje i djelomično obrazlaže osnovne elemente crteža. | Uradak izgleda prihvatljivo, petina mjera je u granicama tolerancije, uradak je funkcionalan. | Vježba izvedena djelomično, rezultati upisani, ali bez razumijevanja. | Učenik radi uz privremenu pomoć, greške uočava i ispravlja ih uz pomoć učitelja. | Rad obavlja samostalno, no često traži pomoć učitelja, prihvaća suradnju, ne samostalan u novim situacijama. |
| **VRLO DOBAR**  **(4)** | Učenik poznaje većinu nastavnih sadržaja, ali ih ne povezuje sa sličnim sadržajima. | Crtež/shema nije u potpunosti točno i uredno izvedena.  Prepoznaje većinu dijelova crteža i elementata. | Uradak je izrađen uredno. Jedna do dvije mjere su u granicama tolerancije, rad je funkcionalan i precizan. | Vježba izvedena u cijelosti s djelomičnim razumijevanjem, rezultati pravilno prezentirani uz manji broj grešaka. | Učenik primjenjuje stečeno znanje, uočava greške i ispravlja ih. Usvojene vještine ne primjenjuje redovito u novim situacijama. | Samostalan i pravilan odnos prema radu, traži i pruža pomoć. |
| **ODLIČAN**  **(5)** | Učenik poznaje sve nastavne sadržaje, povezuje usvojeno znanje s drugim sličnim sadržajima. | Crtež/shema u potpunosti točno i uredno nacrtani. Učenik pravilno objašnjava i prepoznaje dijelove crteža. | Uradak u potpunosti točno izrađen, funkcionalan, uredan i predcizan. | Vježba izvenena u cjelosti i s razumijevanjem. Svi elementi obrade su pravilno izvedeni. Učenik povezuje naučeno s novim sadržajima. | Učenik primjenjuje stečeno znanje, kreativno primjenjuje usvojene vještine u novim situacijama. | Zadatke obavlja potpuno samostano uz uzorno vladanje, razvijene interese i primjenu sposobnosti. |